Karažai

Karažai (Karajá, Iny) – indėnų tauta, gyvenanti pietvakarių Amazonijoje, Brazilijoje (Gojaso, Paros, Tokantinso, Mato Groso valst.). Skirstosi į tikruosius karažus, kurie gyvena prie Aragvajos upės,http://www.indian-cultures.com/cultures/karaja-indians/  ypač Bananalo saloje ir tuoj į šiaurę nuo jos, ir javao, kurie gyvena rytiniame Bananalo krante. Populiacija – ~2500–3000 žmonių. Karažų kalba ilgą laiką laikyta izoliuota, dabar grupuojama į makro-že kalbų būrį. Taip pat vartojama portugalų kalba.

Šeima didžioji, matrilinijinė, matrilokalinė. Vado titulas perduodamas per vyrišką liniją. Būta vyriškų slaptų draugijų, vyrų namų. Žiemos gyvenvietę sudaro keletas stačiakampio plano būstų, sudarančių 1-2 gatves. Vasarinių gyvenviečių būstai mažesni. Vyrai tradiciškai rūbų nenešiodavo, moterys nešiodavo karnines prijuostes. Karažai liūčių laikotarpiu gyvena gentimis (po 60-80 žm.) savo nuolatinėje gyvenvietėje, o sausuoju laikotarpiu susiskirsto į būrelius ir upių pakrantėse verčiasi žvejyba. Nuo XVIII a. užmezgė ryšius su brazilais (prekiaudavo žuvimi, meno dirbiniais). Dabar dirba samdomą darbą (ypač irkluotojais), aptarnauja turistus.

 Šaltiniai 
 Энциклопедия «Народы и религии мира», М.-1998

Kategorija:Amazonijos indėnai
Kategorija:Brazilijos indėnai